stanford-oval/wikipedia huggingface dataset:
PlayStation 5
Tekniset tiedot

Konsolissa on 16 gigatavua GDDR6-RAM-muistia. Grafiikkaprosessorin uudet ominaisuudet, kuten säteenseurantatuki ovat valinnaisia ja konsoli tukee taaksepäin yhteensopivuustilaa PlayStation 4 Pron ja PlayStation 4:n kanssa. Grafiikkaprosessori perustuu muokattuun AMD:n RDNA2-arkkitehtuuriin. Kahdeksanytiminen suoritin käyttää AMD:n Zen 2 -arkkitehtuuria. Suorittimen ja grafiikkaprosessorin kellotaajuus voi vaihtua käytön aikana: suorituskyky pysyy samana, mutta AMD:n SmartShift-tekniikka voi siirtää käyttämätöntä virtaa suorittimelta grafiikkaprosessorille. Tämä eroaa älypuhelimissa käytetystä tekniikasta, joissa suorituskyky laskee lämpötilarajan mukaan.
Konsolissa on Tempest Engine -nimellä tunnettu erikoissuoritin äänenkäsittelyyn. Äänisuorittimen suorituskyky vastaa useita tavallisia suoritinytimiä yhdessä. Kolmiulotteisen äänen tuki käyttää matemaattista HRTF-mallia, joita tulee eri vaihtoehtoja, joista käyttäjät voivat valita mieleisensä.
Konsolin IO-ohjain tukee laitteistotasolla pakatun tiedon purkamista zlib- ja RAD Game Toolsin kehittämälle Kraken-muodolle. IO-ohjaimen kyky purkaa pakattua tietoa vastaa useita ytimiä tavallisella suorittimella.
Tekniset tiedot > Massamuisti

Konsolissa on 825 gigatavun SSD-levy, jonka lisäksi tallennuskapasiteettia on mahdollista laajentaa ulkoisella kiintolevyllä ja tietyillä yhteensopivilla M.2 SSD-levyillä. M.2-kortin on tuettava PCI Express 4.0 -standardia ja sovittava sille varattuun tilaan.
Konsolin oma SSD-levy käyttää omaa erikoismallia flash-muistin ohjaimessa, jossa on 12-kanavainen liityntä. Valittu 825 gigatavun kapasiteetti on valittu optimaalisena 12-kanavaiselle liitynnälle. Slim-mallissa kapasiteetti nostettiin 1 teratavuun ja Pro-mallissa 2 teratavuun.
Tekniset tiedot > Taaksepäin yhteensopivuus

Konsolin pääarkkitehdin Mark Cernyn mukaan konsolilla voi pelata julkaisuhetkellä ”lähes kaikkia” sadasta eniten pelatusta PlayStation 4 -pelistä. Yhteensopivuuden varmistaminen vaatii pelien tarkistamista yksitellen. Joidenkin pelien ohjelmakoodi ei tue nostettua kellotaajuutta. Sonyn tavoitteena on, että valtaosa PlayStation 4:lle julkaistuista peleistä on pelattavissa PlayStation 5:llä. Tietyt PlayStation 4 -pelit voivat hyödyntää ”tehostettua” tilaa PlayStation 5:llä. Yhteensopivat pelit suoritetaan korkeammalla kellotaajuudella. Joillekin peleille, kuten Fortnite, julkaistaan erikseen PlayStation 5 -versio. Toimitusjohtaja Jim Ryanin mukaan ”99 prosenttia” PlayStation 4 -peleistä on yhteensopivia PlayStation 5:n kanssa.
Cernyn nimissä rekisteröitiin kesäkuussa 2024 patentti, joka liittyy mahdollisesti PlayStation 3 -pelien tekemiseen yhteensopiviksi PlayStation 5:n kanssa tulevaisuudessa.
Tekniset tiedot > Liitännät

Konsolin esittelyssä paljastettiin laitteessa olevan USB tyyppi-A- ja tyyppi-C-liitännät edessä sekä kaksi tyyppi-A-liitäntää takana, jotka tukevat 10 gigabittiä sekunnissa (Gbps) siirtonopeudessa. Laitteen takana on lähiverkkoliitin sekä HDMI 2.1 -liitin. Konsolissa on myös tuki langattomalle lähiverkolle (WiFi) sekä Bluetooth-yhteys.
Tekniset tiedot > Ohjain

PlayStation 5:n ohjaimesta käytetään nimeä DualSense, joka eroaa aiemmasta PlayStation 4:n DualShock 4 -ohjaimesta useilla tavoilla. Ohjain hyödyntää tuntoaistille annettavaa palautetta haptisella teknologialla. Ohjaimen palaute L2- ja R2-näppäimissä muuttuu antaen erilaisen vasteen pelitilanteen mukaan. Ohjaimessa on ladattava akku, USB-C-portti ja sisäänrakennettu mikrofoni. Aikaisempi ”jaa”-nappi (share) on korvattu ”luo”-napilla (create).
Sony on kertonut, että haptisen palautteen ja mukautuvan vastuksen voi kytkeä pois osana saavutettavuusasetuksia. Ohjaimen näppäimien asetuksia voi myös muuttaa.
Japanissa ohjaimen risti- ja ympyrä-painikkeiden toiminnot ovat vaihdettu toisinpäin, mutta sen voi halutessaan muuttaa ohjaimen toimintojen asetuksista. Taustalla on alkuperäisen PlayStationin suunnittelijan Teiyu Goton mukaan se, että Japanissa ympyrä tarkoittaa ”kyllä” ja risti puolestaan ”ei”. Pelaajat Japanissa olivat tyytymättömiä Sonyn päätökseen välttää eri ohjainasetuksia eri maissa, jonka tavoitteena oli vähentää kehittäjien kuormitusta.
Tekniset tiedot > Saavutettavuusasetukset

Saavutettavuusasetukset sisältävät sanelun puheesta tekstiksi ja näytönlukuominaisuuden heikkonäköisille. Heikkokuuloiset voivat lähettää viestin tekstinä, joka luetaan ääneen vastaanottajille. Lisäksi ominaisuuksiin kuuluu värikorjaus ja tekstitys (closed caption).
Mallivaihtoehdot

Konsolista tuli myyntiin kaksi mallia, joista Digital Edition -mallissa ei ole mukana optisen levyn asemaa. Syyskuussa 2020 kerrottiin hinnat molemmille versioille: optisen levyn asemalla varustettu versio tulee maksamaan 499 dollaria ja digitaalinen versio 399 dollaria. Malleissa ei ole muita eroja ja ne ovat suorituskyvyltään samat.
Lokakuussa 2023 ilmoitettiin, että saman vuoden marraskuussa tulevat myyntiin "Slim"-mallit, jotka ovat myös saatavilla optisen levyn asemalla tai ilman. Lisäksi myyntiin tulee jälkikäteen asennettava asema laitteisiin, joissa ei ollut asemaa ostohetkellä. Uudet mallit ovat ulkoisesti hieman pienikokoisempia kuin aiemmat mallit. Laitteiden hinnat pysyvät samoina kuin aiempien mallien. Aiempien mallien valmistus loppuu. Slim-mallin oheislaitteena saatava optisen levyn asema vaatii internet-yhteyden asennusvaiheessa.
Syyskuussa 2024 Sony paljasti PlayStation 5 Pro -konsolin, joka julkaistiin 7. marraskuuta 2024. Laitteen ulkonäkö pysyy samankaltaisena kuin aiemmat mallit, mutta erona on kolme raitaa konsolissa. Laitteen hinnaksi on kerrottu 699 dollaria. Laitteen mukana ei toimiteta optista levyasemaa, mutta siihen voi hankkia Slim-mallin tapaan levyaseman. Pro-mallin grafiikkaprosessorissa on lisää laskentayksiköitä ja hieman nopeampaa muistia. Säteenseurantaa on nopeutettu kaksin- tai kolminkertaiseksi. PlayStation Spectral Super Resolution (PSSR) tekee kuvakoon ylöspäin skaalauksen. Myös tallennustilan määrä on nostettu 2 teratavuun.
Oheislaitteet

Konsolille tulevia oheislaitteita ovat langattomat kuulokkeet, kamera, kaukosäädin ja lataustelakka DualSense-ohjaimelle.
Vastaanotto

Ohjain on saanut kehuja The Verge -sivustolta. Käynnissä ollessa konsoli on hiljainen ja konsolin suuri jäähdytinelementti toimii: lähellä konsolia tuulettimen voi kuulla, mutta toimiston tai makuuhuoneen oloissa ääni häviää taustaäänien joukkoon. Käynnissä konsolin kyljen lämpötila on 30 asteen yläpuolella. Virrankäyttö on noin 60–70 wattia käyttöliittymässä ja nousee 200 wattiin pelaamisen aikana. Lepotilassa konsoli vie vain 1,5 wattia.
Myynti

Sonyn ilmoituksen mukaan konsoli on myynyt 4,5 miljoonaa kappaletta 31. joulukuuta 2020 mennessä. Myyntiä on rajoittanut konsolin saatavuus: kysyntä on ollut suurempaa kuin saatavilla olevien konsolien määrä. Konsolia on myyty hinnoittelulla, jossa myyntihinta on alempi kuin konsolin valmistuskustannukset. Voitollista tuottoa on tullut ohjelmistomyynnistä ja digitaalisista palveluista, kuten PlayStation Plus. 31. maaliskuuta 2021 mennessä konsolia oli myyty 7,8 miljoonaa kappaletta, eli myynti oli nopeampaa kuin edellisillä konsoleilla. Heinäkuussa 2021 Sony kertoi konsolin myyneen kymmenen miljoonaa kappaletta ja olevan nopeiten myyvä konsoli Sonyn historiassa. Konsoli myy vallitsevasta komponenttipulasta huolimatta enemmän yksiköitä päivässä kuin aiemmat Sonyn konsolit ja on saavuttanut kymmenen miljoonan myynnin nopeammin kuin Sonyn aiemmat konsolit. Lokakuussa 2021 konsolia oli myyty maailmalla yhteensä 13,4 miljoonaa kappaletta. Kesäkuuhun 2022 mennessä konsolin myynti saavutti 20 miljoonaa kappaletta. Syyskuun 2022 loppuun mennessä konsolia oli myyty 25 miljoonaa kappaletta. Sony ilmoitti tammikuussa 2023, että konsoli on myynyt 30 miljoonaa kappaletta ja joulukuussa 2022 oli suurin myyntimäärä konsolin myynnissä. Heinäkuuhun 2023 mennessä konsoli oli myynyt 40 miljoonaa kappaletta. Joulukuuhun 2023 mennessä konsoli on myynyt 50 miljoonaa kappaletta. Syyskuuhun 2024 mennessä konsoli on myynyt 65 miljoonaa kappaletta.
Aiheesta muualla

Kuvia tai muita tiedostoja aiheesta PlayStation 5 Wikimedia Commonsissa
Viralliset verkkosivut
Yhdeksännen sukupolven pelikonsolit
PlayStation 5
Xbox Series X ja Series S
PlayStation 5 -konsolin emolevy.
DualSense-ohjain.
Playstation 5 Pro
Basilika (arkkitehtuuri)

Basilika.
400-luvulla rakennettu Santa Sabina on Rooman tärkeimpiä varhaiskristillisiä basilikoita.
Pompejin basilikan rauniot.
Turun tuomiokirkko on Suomen ainoa keskiaikainen basilika.
Basilika on suorakulmion muotoinen, kolmi- tai useampilaivainen rakennus, jossa keskilaiva on muita laivoja korkeampi, niin että valo pääsee sisään sen yläosan ikkunoista. Nykykielenkäytössä basilika viittaa tämänmalliseen kirkkoon. Se eroaa siis hallikirkosta, jossa kaikki laivat ovat samankorkuiset. Basilikatyyppi on peräisin antiikin Kreikan ja Rooman arkkitehtuurista. Antiikin aikaiset basilikat eivät kuitenkaan olleet uskonnollisia rakennuksia, vaan niitä käytettiin muun muassa kauppaan ja oikeudenkäynteihin.
Basilikan kehittivät roomalaiset kreikkalaisen pylväskäytävän, stoan, perusteella. Latinan nimitys basilica juontuukin kreikan ilmaisusta στοὰ βασιλική (stoa basilikē, kuninkaallinen pylväskäytävä). Rooman vanhimman tunnetun basilikan, Basilica Porcian, rakennutti 184 eaa. Marcus Porcius Cato. Yhden kuuluisimmista basilikoista, Maxentiuksen basilikan, pani alulle Maxentius ja viimeisteli Konstantinus 313. Jo Augustuksen aikoihin basilikaa pidettiin oleellisena osana kaupungiksi itseään kutsuvaa asutuskeskusta.
Kolmannelta vuosisadalta alkaen kristityt rakensivat basilikatyyppisiä rakennuksia kulttipaikoikseen, sillä he tarvitsivat isoja tiloja, joihin seurakunta saattoi kokoontua. Pakanatemppeleitä ei voitu käyttää mallina, koska niissä rituaalit suoritettiin usein ulkona. Kristityissä kirkoissa on basilikan päässä puolipyöreä alttarikomero, apsis, jossa pappi seisoo korokkeella. Kirkot saivat vaikutteita etenkin keisaribasilikoista, joissa ei harjoitettu kaupankäyntiä.
Italiassa sanalla basilica tarkoitetaan myös erityisen arvoaseman omaavaa kirkkorakennusta sen muodosta riippumatta, esimerkiksi Basilica di San Marco Venetsiassa. Basilika tai useimmiten basilica minor on tällöin kunnianimi, jonka paavi myöntää tärkeimmille kirkoille riippumatta siitä, ovatko ne arkkitehtuuriltaan basilikoja.
Kolmilaivaisen basilikan poikkileikkaus
Viisilaivaisen basilikan poikkileikkaus
Antiikin aikaisen basilikan pohjapiirros
Varhaiskristillisen basilikan pohjapiirros
Adamsiitti

| Adamsiitti |
| --- | --- |

Tunnisteet
CAS-numero:  578-94-9
PubChem CID:  11362
Ominaisuudet
Molekyylikaava:  C12H9AsClN
Moolimassa:  277,58 g/mol
Ulkomuoto:  Keltavihreä kide
Sulamispiste:  195 °C
Kiehumispiste:  410 °C
Liukoisuus veteen:  Ei liukene veteen
Adamsiitti, josta käytetään myös lyhennettä DM, on orgaaninen arseeniyhdiste, jota on käytetty kemiallisena aseena sekä taistelu- että mellakantorjuntatilanteissa. Se kuuluu kemiallisten aseiden ryhmään "Ihoa ja limakalvoja vahingoittavat aineet" yhdessä muun muassa sinappikaasun (HD, HN) ja lewisiitin kanssa.
Ominaisuudet

Adamsiitti on huoneenlämmössä kiinteää, kiteistä materiaali, jonka väri vaihtelee keltaisesta vihreään riippuen aineen puhtaudesta. Se on käytännössä veteen liukenematonta, mutta liukenee heikosti orgaanisiin liuottimiin, kuten bentseeniin, tolueeniin ja alkoholeihin. Aerosolina adamsiitti on tiiviinä pilvenä kirkkaan keltaista, mutta muuttuu levitessään näkymättömäksi.
Käyttö ja vaikutukset

Koska adamsiitti ei liukene veteen, se sopii kemiallisena aseena levitettäväksi vain aerosolina. Tähän tarkoitukseen on suunniteltu niin sanottuja adamsiittikynttilöitä; käytännössä nämä olivat metalliputkia, jotka oli täytetty adamsiitin ja sopivan pyroteknisen aineen seoksella. Adamsiittilla on myös täytetty pyroteknisiä kaasukranaatteja.
Adamsiitti aiheuttaa oireita jonkin verran hitaammin kuin kyynelkaasut. Joitakin minuutteja altistuksen jälkeen alkaa ilmetä nenän, suun ja kurkun ärsytystä, kyynelehtimistä, päänsärkyä, hengenahdistusta, aivastelua, yskimistä ja oksentelua. Oireet johtuvat yhdisteen sisältästä arseenista, joka häiritsee solujen energiantuotantoa haittaamalla ATP-molekyylien toimintaa. Adamsiitille ei ole vasta-ainetta ja uhrien hoito rajoittuu oireiden lievittämiseen. Lyhytaikaisen altistuksen oireet kestävät 20 minuutista kahteen tuntiin. Pitkäaikainen tai voimakas altistus voi johtaa vakavampiin oireisiin, pysyviin vammoihin tai kuolemaan.
Historia

Adamsiitin keksittiin ensimmäisen kerran Saksassa vuonna 1913 ja sitä onnistuttiin tuottamaan ensimmäisen kerran vuonna 1915. Yhdisteen keksivät toisistaan tietämättä vuonna 1918 myös brittiläinen tutkijaryhmä sekä Illinoisin yliopistossa työskennellyt yhdysvaltalainen tutkija majuri Robert Adams, jonka mukaan yhdiste myös nimettiin.
Lukuisat valtiot valmistivat adamsiittia sotilaskäyttöön sekä ensimmäisen että toisen maailmansodan aikana. Yhdistettä ei kuitenkaan ilmeisesti käytetty taistelukentällä, joskin joidenkin viitteiden mukaan Italian armeija käytti sitä ensimmäisessä maailmansodassa. Yhdysvalloissa adamsiittia käytettiin myös vuonna 1932 armeijan tukahduttaessa Washingtonissa korvauksia vaatineen, ensimmäisen maailmansodan veteraaneista koostuneen kansanliikkeen. Tässä yhteydessä aineen on raportoitu tappaneen mielenosoittajien joukossa olleita lapsia ja raskaana olleen naisen.
Adamsiitin käyttö mellakantorjuntaan loppui länsimaissa 1930-luvulla voimakkaiden vaikutusten ja yhdisteen sisältämän arseenin aiheuttamien pitkäaikaisten terveysriskien vuoksi. Sen korvattiin kyynelkaasulla. Toisessa maailmansodassa sotaakäyvillä mailla oli varastoissaan adamsiittikynttilöitä ja savukoneita, joiden avulla aine oltaisiin voitu muuntaa käyttökelpoiseen muotoon, mutta näitä ei tiettävästi käytetty. Sodan lopulla ja sen jälkeisinä vuosina voittajavaltiot tuhosivat sekä omia että Saksalta vallattuja adamsiittivarastoja mereen upottamalla muun muassa Pohjanmerellä, Atlantilla ja Australian rannikon edustalla. Neuvostoliitto hankkiutui lisäksi eroon omista varastoistaan hautaamalla ainetta maahan Siperiassa 1960-luvulla. Adamsiittia tuotettiin sotilaskäyttöön Jugoslaviassa vielä 1970-luvulla, mutta vuoteen 1967 mennessä suojavarusteiden kehitys oli tehnyt aineen käyttökelpoisuuden kyseenalaiseksi.
Eetu Pylkkänen

| Eetu Pylkkänen> Henkilötiedot |
| --- | --- |
Syntynyt: 29. huhtikuuta 1998 (ikä 26) Espoo, Suomi
Kansalaisuus:   Suomi
Jääkiekkoilija
Lempinimi:  Pyle
Pelipaikka:  puolustaja
Maila:  oikea
Pituus:  182 cm
Paino:  88 kg
Seura
Seura:  Kiekko-Espoo
Sarja:  Mestis
Pelinumero:  8
Pelaajaura
Pääsarjaura:  2018–
Aik. seurat:  Kiekko-Vantaa (Mestis) TPS (SML) SaPKo (Mestis) Hermes (Mestis) RoKi (Mestis) KeuPa HT (Mestis)
Eetu Pylkkänen (s. 29. huhtikuuta 1998 Espoo) on suomalainen jääkiekkopuolustaja, joka edustaa Mestis-joukkue Kiekko-Espoota. Hän laukoo oikealta.
Ura > Seuraura

Pylkkänen aloitti jääkiekkoilun Nummelan Palloseurassa, mutta hän on varsinaisesti Espoon Palloseuran kasvatti. Pylkkänen siirtyi C-juniori-ikäisenä Espoo Bluesiin. Kaudella 2013–2014 hän oli C-nuorten SM-karsinnoissa joukkueensa eniten maaleja tehnyt puolustaja viidellä osumallaan. C-nuorten SM-sarjan runkosarjassa Pylkkänen oli Bluesin tehokkain puolustaja tehoilla 8+19=27, joilla hän sijoittui koko sarjan puolustajien pistepörssissä toiseksi edellään vain osan kaudestaan Blues Akatemiassa pelannut joukkuetoveri Ilmari Karhapää. Pylkkänen voitti kauden päätteeksi B-nuorten Suomenmestaruuden. Hänet palkittiin kauden päätteeksi B-nuorten SM-sarjan parhaana puolustajana Ilpo Koskela -palkinnolla sekä valittiin sarjan tähdistökentälliseen. Kaudeksi 2015–2016 Pylkkänen siirtyi Jokereiden A-nuoriin. Kaudella 2016–2017 hän edusti joukkuetta myös Junior Club World Cupissa.
Toukokuussa 2017 Pylkkänen teki 2+1-vuotisen juniorisopimuksen Turun Palloseuran SM-liigajoukkueen kanssa. Hän pelasi alkukauden 2017–2018 seuran A-nuorissa, kunnes helmikuussa 2018 TPS lainasi Pylkkäsen loppukaudeksi Mestis-joukkue Kiekko-Vantaan riveihin. Hän teki siellä loppukaudella seitsemässä runkosarja- ja viidessä playoff-ottelussa yhden maalin.
Toukokuussa 2018 Pylkkänen sai TPS:ään 1+1-vuotisen ammattilaissopimuksen. Syyskuussa seura lainasi hänet toistaiseksi voimassa olevalla sopimuksella Mestis-joukkue Savonlinnan Pallokerhoon. Pari viikkoa myöhemmin Pylkkänen kutsuttiin takaisin TPS:n SM-liigajoukkueeseen. Hän teki pelasi ensimmäisen ja kauden 2018–2019 ainoaksi jääneen SM-liigaottelunsa runkosarjan viidennellä kierroksella 22. syyskuuta 2018 vieraissa Vaasan Sportia vastaan. Pylkkänen merkittiin TPS:n seitsemänneksi puolustajaksi. Hän sai ottelussa jääaikaa lopulta 2.17 minuuttia. Pylkkänen palasi tämän jälkeen SaPKoon, jossa hän pelasi kauden loppuun. Pylkkäsen Mestiksen tulokaskausi toi 42 runkosarja- ja viidessä playoff-ottelussa tehot 4+11=15 sekä neljässä Suomen Cupin ottelussa yhden syöttöpisteen.
Kaudeksi 2019–2020 Pylkkänen siirtyi vuoden mittaisella sopimuksella Mestis-joukkue Kokkolan Hermekseen. Kaudeksi 2020–2021 hän siirtyi jatkamaan Mestis-uraansa vuoden mittaisella sopimuksella Rovaniemen Kiekkoon. Helmikuussa 2021 Pylkkänen siirtyi loppukauden kattavalla sopimuksella KeuPa HT:hen, kun RoKi oli keskeyttänyt Mestis-kautensa koronavirusrajoitusten vuoksi. Huhtikuussa hän teki seuran kanssa vuoden mittaisen jatkosopimuksen. Pylkkänen oli kaudella 2021–2022 KeuPan tehokkain puolustaja tehoilla 9+21=30, joilla hän jakoi Mestiksen puolustajien pistepörssin neljännen sijan Hokin Risto Mattilan kanssa.
Pylkkänen siirtyi kaudeksi 2022–2023 vuoden mittaisella sopimuksella Kiekko-Espooseen. Hän voitti siellä Suomen Cupin. Pylkkäsen kausi päättyi loukkaantumisen vuoksi runkosarjan lopulla, mutta hän voitti kauden päätteeksi Mestiksen mestaruuden. Kesäkuussa 2023 Pylkkänen teki Kiekko-Espoon kanssa vuoden mittaisen jatkosopimuksen.
Ura > Maajoukkueura

Pylkkänen pelasi alle 18-vuotiaiden Ivan Hlinkan muistoturnauksessa vuonna 2015. Yhteensä hän on pelannut kymmenen nuorten ja 18 poikien maaottelua.
Eetu Heikkinen

| Eetu Heikkinen> Henkilötiedot |
| --- | --- |
Syntynyt: 8. heinäkuuta 1988 (ikä 36) Suomussalmi, Suomi
Kansalaisuus:   Suomi
Jääkiekkoilija
Lempinimi:  Edu
Pelipaikka:  puolustaja
Maila:  vasen
Pituus:  185 cm
Paino:  88 kg
Seura
Seura:  GKS Katowice
Sarja:  Polska Hokej Liga
Pelaajaura
Pääsarjaura:  2006–
Aik. seurat:  Ässät (SML) Sport (Mestis) Beibarys Atıraw (Kazakstan) Asplöven HC (Ruotsi I) HC Fassa (AlpsHL)
Eetu Heikkinen (s. 8. heinäkuuta 1988 Suomussalmi) on suomalainen jääkiekkopuolustaja, joka pelaa Puolan Polska Hokej Ligan GKS Katowicessa.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 2006 | jääkiekko |  |
| U-18 Junior World Cup  | U-18 Junior World Cup  | U-18 Junior World Cup  |  |
|  Pronssia | Piešťany 2005 | jääkiekko |  |
Heikkinen pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Heikkinen pelasi myös U-18 Junior World Cupissa vuonna 2005 voittaen pronssia. Hän pelasi myös World U-17 Hockey Challengessa vuonna 2005. Heikkinen putosi viimeisten joukossa alle 20-vuotiaiden MM-leiriryhmästä vuoden 2008 turnaukseen.
Meiringen

| Meiringen |
| --- | --- |
 Meiringen sijaitsee Aaren laaksossa
 vaakuna
 Meiringen sijaitsee Keski-Sveitsissä.
 Koordinaatit: 46°43′39″N, 8°11′14″E 
Valtio:  Sveitsi
Kantoni:  Bernin kantoni
Hallintoalue (Verwaltungskreis):  Interlaken-Oberhasli
Pinta-ala:  
 – Kokonaispinta-ala:  40,59 km²
Korkeus:  575 - 3 191 m
Väkiluku (joulukuu 2012):  4 643
 – Väestötiheys:  114 as./km²
 
 www.meiringen.ch 
Infobox OKVirheellinen NIMI-arvo: 
Meiringen on kunta Keski-Sveitsissä, Bernin kantonissa. Kunnassa on vajaat 5 000 asukasta.
Sijainti

Meiringen sijaitsee Haslitalin laaksossa, jota reunustavat Bernin ja Urin Alpit. Meiringenin korkein vuori on Wellhorn (3 191 m).
Meiringen on vanhojen kulkureittien risteyskohta:
Brünigpass on reitti pohjoiseen, Sarnenin kautta Luzerniin.
Sustenpass on tie itään, Innertkirchenin ja Gadmentalin kautta Uriin.
Grimselpass on kulkuväylä etelään, Innertkirchenin ja Guttannenin kautta Valais’hin.
Meiringenista kulkee myös tie Grosse Scheideggin yli Grindelwaldiin.
Nähtävyydet

Reichenbachin putoukset sijaitsevat Meiringenin kylästä pari kilometriä etelään, Schattenhalbin kunnan puolella. Putoukset ovat Sherlock Holmes -novellin Viimeinen tapaus myötä tulleet maailmankuuluksi. Putouksille kulkee EWR Energie AG:n 700 metriä pitkä funikulaari. Meiringenissa on Sherlock Holmes -museo.
Aareschlucht on kapea, lähes kaksi kilometriä pitkä, näyttävä Aarejoen kanjoni Meiringenin kylän kaakkoispuolella.
Liikenne

Zentralbahnin rautatie Interlaken Ostista kulkee Meiringenin ja Brünigpassin kautta Luzerniin. Meiringenista lähtee myös Kraftwerke Oberhasli AG:n rautatie Aareschluchtin kautta Innertkircheniin.
Moottoritie A8 ohittaa Meiringenin pohjoispuolelta.
Muuta

Sveitsin ilmavoimien tukikohta lentokenttineen sijaitsee Meiringenissa.
Pornaisten kunnantalo

| Pornaisten kunnantalo> Borgnäs kommunhus |
| --- | --- |
Sijainti:  Pornainen, Uusimaa
Rakennustyyppi:  Kunnantalo
Valmistumisvuosi:  1959
Suunnittelija:  Kalle Multala
Rakennuttaja:  Pornaisten kunta
Julkisivumateriaali:  Tiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pornaisten kunnantalo (ruotsi: Borgnäs kommunhus) on kunnan virastorakennus Pornaisten kunnassa, Uudellamaalla. Pornaisten kirkonkylässä Kirveskoskella sijaitseva rakennus on valmistunut vuonna 1959 Maaseudun keskusrakennustoimiston rakennusmestarin Kalle Multalan piirustusten mukaisesti. Alun perin kunnantalossa sijaitsi myös tilat Pornaisten kirjastolle sekä palotalli.
Vuonna 1982 Pornaisten kunnantaloa laajennettiin Multalan suunnitelmien mukaisesti. Tuolloin Maaseudun keskusrakennustoimisto oli muuttunut Suunnitelukeskus Oy:ksi. Uusien toimistohuoneiden lisäksi kunnantaloon tuli muun muassa henkilökunnan taukotilat, sekä väestösuojakeskus. Kunnan paloasema siirrettiin kylän pohjoislaidalle. Myös kunnankirjasto on siirtynyt myöhemmin uuteen rakennukseen kunnantalolta. Kunnantalo on tärkeä esimerkki Suomen jälleenrakennuskauden maaseudun vaatimattomasta monitoimitalosta. Rakennuksen vanhin osa on suojeltu.
Eetu-Ville Arkiomaa

| Eetu-Ville Arkiomaa> Henkilötiedot |
| --- | --- |
Syntynyt: 26. elokuuta 1993 (ikä 31) Rauma, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  184 cm
Paino:  90 kg
Seura
Seura:  EC Peiting
Sarja:  Oberliga
Pelaajaura
Pääsarjaura:  2014–
Aik. seurat:  SaPKo (Mestis) HPK (SML) Blues (SML) Peliitat (Mestis) TuTo (Mestis) Esbjerg Energy (Tanska) EHC Lustenau (AlpsHL) SC Riessersee (Saksa 3)
Eetu-Ville Juhani Arkiomaa (s. 26. elokuuta 1993 Rauma) on suomalainen jääkiekkoilija, joka pelaa Saksan kolmanneksi korkeimman sarjatason Oberligan EC Peitingissa. Hän on pelipaikaltaan oikea laitahyökkääjä, mutta Arkiomaa osaa pelata myös keskellä. Hän laukoo oikealta.
Pelityyli

Arkiomaan aiemman seuran, Mestis-joukkue TuTon urheilutoimenjohtaja Elmo Aittolan mukaan hän on tinkimättömällä asenteella ja tunteella pelaava sekä hyvin luisteleva, synnynnäinen maalintekijä, joka pystyy myöskin rakentamaan peliä. Aittolan mukaan Arkiomaan kilpailuhenkisyys ja selkeä halu olla paras jokaisessa pelissä olivat ominaisuuksia, jotka TuTon valmennusjohto koki isoiksi arvoiksi hänet hankkiessa.
Muuta

Arkiomaa on toisen polven liigakiekkoilija, sillä hänen isänsä Tero pelasi omalla urallaan yli 400 SM-liigaottelua sekä myös useita kausia ulkomailla. Myös Eetu-Villen setä Tomi on pelannut jääkiekkoa.
Lahden Reipas (jääkiekko)

Lahden Reippaalla on jääkiekon puolella pitkä ja värikäs historia. Seuran nimi on vaihtunut tiheään erinäisten syiden takia.